Vigo, 5 de Febreiro de 2002
Estimada Sra. Gandón,

Tras recibi-la responsabilidade de presidir a Asociación de Nais e Pais “Magnolia” da EEI Vilalaura, véxome na obriga de pedirlle tenga en conta unha serie de cuestións que xa levamos reivindicando dende hai algúns anos, cuestións que pola súa trascendencia para o bo funcionamento do colexio pregámoslle lles preste atención e as considere coma propias para a súa resolución.
 
Despois de analiza-la documentación de anteriores xuntas directivas desta ANPA puiden comprobar que moitas das exixencias xa son antigas de máis (especialmente o contencioso entre a Xunta e o Concello sobre a titularidade e a recepción do edificio do colexio: rexistros con datas do 22 de Febreiro de 2001, 25 de Outubro do 2000, 15 de Marzo do 2000 así o atestiguan) e por esa razón confiamos en que, ademáis do compromiso expresado por vostede en tódalas ocasións anteriores (e que sen dúbida apreciamos), poña o empeño necesario para encontra-las solucións ós problemas que lle paso a enumerar a continuación:

1. Vacío Legal.-	
O contencioso mantido entre a Xunta de Galicia e o Concello de Vigo sobre a titularidade e a recepción do edificio do centro é considerada de máxima prioridade. Por mor de este contencioso, o Colexio (un dos mais importantes da nosa cidade no que número de alumnas/-os se refire) encóntrase cun vacío legal que o coloca nunha posición de debilidade nas súas exixencias, xa que ten que depender da boa vontade das institucións impricadas para a solución de problemas básicos de infraestructura e de persoal.

2. Comedor.-
Como consecuencia directa do primeiro punto arriba mencionado, vémonos dobremente perxudicados nos temas relacionados có servicio de comedor. Por unha parte, non dispoñemos de comedor propio (o Colexio Fleming cédenos amablemente unha parte das súas instalacións) e tampouco podemos pedir axuda para a súa habilitación por encontrarse o edificio no vacío legal no que se encontra. Por outra parte, a concesión de axudas económicas para o funcionamento do servicio de comedor xestionadas por la FOANPAS depende directamente do feito de ter comedor no centro. Non nos pode parecer xusto de ningunha das maneiras que ademáis de non ter comedor no centro (cuestión que se ve agravada polo exposto no punto 1) non podamos optar ás axudas que outros colexios están disfrutando, tendo en conta, ademáis, que máis de trinta nenas e nenos se quedan a comer diariamente nas instalacións que compartimos có Colexio Fleming. Cremos que esta situación non pode nin debe prolongarse por máis tempo e confiamos que para o próximo curso as rapazas e os rapaces do Vilalaura poidan disfrutar dun comedor propio no seu centro, ademáis de dipoñer das axudas que lexítimamente lles corresponden.

3. Contratación de Persoal.-
Outra das reivindicacións antigas do colexio é a que se refire a contratación de persoal para o centro, e máis concretamente un bedel que abra e peche as portas e atenda aquelas funcións que lle correspondan. Asimesmo, durante as pasadas vacacións de Nadal algúns desaprensivos prendéronlle lume a diversos aparellos de ocio que había no patio (adxuntamos fotos), pintadas nas paredes, etc, polo que un servicio de vixilancia para as fins de semana e os periodos vacacionais non estaría de máis: non é a primeira vez que se producen actos vandálicos deste tipo. Ademáis, pregámoslle envíen persoal de xardinería ó centro con regularidade (unha vez ó mes, por exemplo) para arranxar as plantas e, non menos importante, podar as árbores que podan ocasionar perigros para as nenas e nenos do colexio.

4. Patio.-
Ademáis, necesitaríanse para o patio sinais para que non entrasen persoas alleas o centro, xa que o recinto utilízase como lugar de ocio, non só para xente sen relación algunha co colexio, senon tamén para que leven a pasear ás súas mascotas co risco que isto supón en cuestións sanitarias e de hixiente. A este respecto, tamén se necesitan papeleras (e non contedores) para que as cativas e cativos podan practicar o civismo cidadán no seu centro de ensino e, de paso, mante-lo patio limpo.

5. Instalacións.-
En relación coas instalacións do centro, existe un ascensor inutilizado que precisa ou ben dunha reparación inmediata ou seu peche definitivo, xa que o hoco esta inundado (máis dun metro e medio de auga) e parécenos que pode ser un pozo de infeccións e un perigro para a saúde.

Como pode vostede comprobar, as cuestións expostas (en especial a referida ó vacío legal no que se encontra o colexio, xa que de aí derivan tódalas outras deficencias) son de todo punto esenciais para o bo funcionamento dun centro educativo público que, como xa indicamos, é dos que máis número de alumnas/-os ten en Vigo e que se atopa nun estado de deixación institucional lamentable. Por esta razón, pregámoslle unha pronta resolución para o colexio xa que consideramos que é responsabilidade da clase política (tanto do Concello de Vigo como da Xunta de Galicia) solventar este tipo de conflictos nos que as/os cidadáns se ven atrapados, e para os que hai cousas difíciles de entender: se o colexio non foi aceptado polo Concello, ¿cómo é que segue funcionando?, ¿non debería estar pechado?, e se non se pecha, ¿qué pasa se ocurre algún accidente no centro?, ¿a quén se lle exixen responsabilidades? 
 
Cremos que esta situación non pode continuar así e por iso estamos dispostos a tomar tódalas medidas que consideremos necesarias para atopar solucións a uns problemas que parecen máis relacionados coa indiferencia das institucións e dos partidos políticos que as rexentan que coa propia dificultade que estes problemas podan prantexar. Por iso, e como medida de presión, non dubidaremos en remitir toda a documentación que temos ós medios de comunicación en caso de que o vacío institucional no que se encontra o colexio se prolongue durante outro ano máis e que a opinión publica saque súas propias conclusións sobre un asunto que definitivamente din ben pouco do compromiso social da clase política con as/os cidadáns que lles votan.

	  Martina Navaza Blanco				Guillermo Iglesias Díaz

Directora da EEI Vilalaura			Presidente da ANPA da EEI Vilalaura

Dirección y Teléfonos de Contacto
EEI Vilalaura, ANPA da EEI Vilalaura
Avda. Hispanidade, 86
36200 Vigo 
Telf: 986 42 08 58 / 986 47 12 10

EXCMA. SRA. CONCELLEIRA DE EDUCACIÓN E MULLER